

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** secretar@tirgumures.ro **www.tirgumures.ro**

**nr. 56.334 din 06.08.2021**

***Data publicării pe site: 06.08.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora.***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***16 august 2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora,***

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***16.08.2021.***

***Pentru informații suplimentare vă stăm la dispoziție la telefon 0265.269571.***

 **Secretar General al Municipiului Târgu Mureş,**

 **Bâta Anca Voichiţa**

**R O M Â N I A**  (nu produce efecte juridice)\*

**JUDEŢUL MUREŞ** INIŢIATOR, **MUNICIPIUL TÂRGU MUREŞ**  PRIMAR,

**Serviciul Public - Administraţia Domeniului Public** SOÓS ZOLTÁN

**Nr.** **50176/5898 din 08.07.2021**

**REFERAT DE APROBARE**

**privind acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 *privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora,***

În temeiul art. 136 alin. (1) din O.U.G. nr. 57/2019 privind Codul administrativ, cu modificările şi completările ulterioare și în conformitate cu prevederile art. 136 alin. (2) din același act normativ, coroborat cu dispozițiile art. 80-82 din Legea nr. 24/2004 privind normele de tehnică legislativă pentru elaborarea actelor normative, cu modificările şi completările ulterioare,

Având în vedere Legea 55/2020 *privind unele măsuri pentru prevenirea şi combaterea efectelor pandemiei de COVID-19*, datorită restricțiilor impuse de pandemia de coronavirus prin Hotărârile de Guvern *privind prelungirea stării de alertă pe teritoriul României, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19*, respectiv masura impusă operatorilor economici care desfăşoară activităţi în spaţiile publice deschise - terase și anume: ”*asigurarea unei distanţe de minimum 2 metri între mese şi participarea a maximum 6 persoane la o masă, dacă sunt din familii diferite, şi cu respectarea măsurilor de protecţie sanitară stabilite prin ordin comun al ministrului sănătăţii, al ministrului economiei, antreprenoriatului şi turismului şi al preşedintelui Autorităţii Naţionale Sanitare*”.

Ţinând cont de situația economică creată de această pandemie, trebuie să venim în sprijinul operatorilor economici care desfăşoară activităţi în spaţiile publice deschise, cu terase, pe raza Municipiul Târgu Mureș, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzut la Crt. XXII din Anexa nr. 1 la HCL nr. 230/2020 *privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora*

Propunem aprobarea acestei facilități economice, pe perioada **stării de alertă**,respectiv de la data de aprobării Hotarârii, până în data de 31.12.2021.

Precizăm că de aceste facilități economice beneficiază operatorii economici care desfăşoară activităţi în spaţiile publice deschise, **cu** **terase**, a căror activitatea le este restrânsă datorită obligativității ***asigurării unei distanţe de minimum 2 metri între mese şi participarea a maximum 6 persoane la o masă, dacă sunt din familii diferite***, ceea ce implică achitarea unei folosinţe de care nu beneficiază.

Cu acest proiect, Consiliul Local contribuie la sprijinirea operatorilor economici care desfăşoară activităţi în spaţiile publice deschise, cu terase, din Municipiul Târgu Mureș și aduce o apreciere pozitivă a administrației locale a orașului.

Este firesc şi echitabil ca cei cărora le este restrânsă activitatea, prin aplicarea actelor autorităţilor publice, aferente **stării de alertă,** să nu achite contravaloarea unei folosinţe de care nu beneficiază.

Ţinând cont de condițiile locale și pentru considerentele arătate în cuprinsul referatului, propunem deliberativului, dezbaterea Proiectului de Hotărâre și aprobarea Hotărârii, în forma prezentată.

**Aviz favorabil al,**

**Serviciul Public -Administraţia Domeniului Public**

**Director SPADP,**

ing. Moldovan Florian

Întocmit și redactat,

insp.de spec. Alexăndrescu Ion V.

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ PRIMAR,**

 **SOÓS ZOLTÁN**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2021

**privind acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 *privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora***

***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

1. **Inițiativa Primarului Municipiului Târgu Mureș, exprimată în referatul de aprobare nr. 50176/5898 din 08.07.2021**, prin Serviciul public – Administratia Domeniului Public, *privind acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora,*,
2. Avizele favorabile ale Compartimentelor de specialitate.
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu:**

* Hotărârea nr. 394/2020 din 18 mai 2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, precum și Hotărârile ulterioare ale Guvernului prin care aceasta a fost prelungită în mod succesiv;
* Legea nr. 55/2020 din 15 mai 2020 privind unele măsuri pentru prevenirea şi combaterea efectelor pandemiei de COVID-19, cu modificările şi completările ulterioare;
* Art. 30 din Legea nr. 273/2006 privind finanţele publice locale, cu modificările și completările ulterioare;
* Legea nr. 227/2015 privind Codul fiscal, cu modificările și completările ulterioare;
* Legea nr. 207/2015 privind Codul de procedură fiscală, cu modificările și completările ulterioare;
* Art. 80-82 din Legea nr. 24/2004 privind normele de tehnică legislativă pentru elaborarea actelor normative, cu modificările și completările ulterioare;
* Legea nr. 52/2003 privind transparenţa decizională în administraţia publică, republicată,
* OUG nr. 57/2019 privind Codul administrativ, cu modificările și completările ulterioare,

**În temeiul** prevederilor art. 129 alin. (1), alin. (2) lit. b) - c), alin. (4) lit. c), alin. (14), art. 139 alin. (3) lit. c) şi ale art.196, alin. (1), lit. a) din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art. 1.** Se aprobă acordarea unei facilități economice, operatorilor economici care desfăşoară activităţi în spaţiile publice deschise, cu terase, a căror activitate le este restrânsă datorită obligativității asigurării unei distanţe de minimum 2 metri între mese, prin micșorarea cu 50% a nivelului taxei speciale ”ocupare domeniu public şi privat al municipiului cu terase”, prevăzută la Crt. XXII din Anexa nr. 1 la HCL nr. 230/2020 *privind taxele speciale și tarifele, aplicate de către Serviciul public – Administratia domeniului public, pentru anul 2021, precum şi instituirea unor sancţiuni contravenţionale, aplicabile acestora*.

**Art. 2.** Se aprobă acordarea facilității economice, prevazută la **Art. 1** începând cu data intrării în vigoare a prezentei Hotărâri, până în data de **31.12.2021**.

**Art. 3.**  Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcția Economică şi Serviciul public - Administraţia Domeniului Public.

**Art. 4.** În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate,**

**Secretar general al Municipiului Târgu Mureș**

**Bâta Anca Vichița**